

VLADA REPUBLIKE HRVATSKE

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Vrpolje za zaduženje kod Privredne banke Zagreb d.d., Zagreb |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o davanju suglasnosti Općini Vrpolje za zaduženje**

**kod Privredne banke Zagreb d.d., Zagreb**

I.

Daje se suglasnost Općini Vrpolje za zaduženje kod Privredne banke Zagreb d.d., Zagreb, u iznosu od 4.600.000,00 eura, s rokom otplate kredita od 13 godina (u mjesečnim ratama), uz fiksnu godišnju kamatnu stopu od 3,89% godišnje, te uz jednokratnu naknadu za obradu zahtjeva u visini 0,20% od ugovorenog iznosa kredita.

Sredstva će se koristiti za financiranje kapitalnih projekata „Izgradnja i opremanje Centra za starije osobe u Vrpolju“ sukladno Odluci Općinskog vijeća o dugoročnom zaduženju Općine Vrpolje, KLASA: 024-03/24-01/9, URBROJ: 2178-11-01-24-4 od 26. kolovoza 2024. i Odluci izmijeni Odluke o dugoročnom zaduženju Općine Vrpolje, KLASA: 024-03/24-01/11, URBROJ: 2178-11-01-24-2 od 11. studenoga 2024.

II.

Radi ostvarenja zaduženja iz točke I. ove Odluke, zadužuje se Općina Vrpolje da izradi planove proračunske potrošnje za godine u kojima treba planirati sredstva za otplatu kredita.

III.

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Vrpolje podnijela je Ministarstvu financija zahtjev KLASA: 400-01/24-04/5 URBROJ: 2178-11-02-24-1 od 11. rujna 2024. te dopunu zahtjeva KLASA: 400-01/24-01/5 URBROJ: 2178-11-02-24-2 od 13. studenoga 2024. za dobivanje suglasnosti Vlade Republike Hrvatske za zaduženje kod Privredne banke Zagreb d.d., Zagreb, u iznosu od 4.600.000,00 eura, s rokom otplate kredita od 13 godina (u mjesečnim ratama), uz fiksnu godišnju kamatnu stopu od 3,89% godišnje, te uz jednokratnu naknadu za obradu zahtjeva u visini 0,20% od ugovorenog iznosa kredita.

Sredstva će se koristiti za financiranje kapitalnih projekata „Izgradnja i opremanje Centra za starije osobe u Vrpolju“ sukladno Odluci Općinskog vijeća o dugoročnom zaduženju Općine Vrpolje, KLASA: 024-03/24-01/9, URBROJ: 2178-11-01-24-4 od 26. kolovoza 2024. i Odluci izmijeni Odluke o dugoročnom zaduženju Općine Vrpolje, KLASA: 024-03/24-01/11, URBROJ: 2178-11-01-24-2 od 11. studenoga 2024.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Vrpolje u 2023. godini, umanjeni za prihode iz članka 121. stavka 4. Zakona o proračunu, iznosili 1.479.188,79 eura. Udio godišnjeg obroka (anuiteta) traženog kredita u ostvarenim prihodima iznosi 30,93%. Ako se iz navedenog anuiteta izuzme dio za provedbu projekta koje se sufinancira sredstvima Europske unije, odnosno dio troškova koji su prihvaćeni od strane tijela nadležnog za provjeru prihvatljivosti, tada ukupna obveza Općine iznosi 19,80%, što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Vrpolje.